અત્યારનાં કળયુગનાં સમયમાં આવા સાચા સંતો મળવા ખુબજ મુશ્કેલ છે. સંતો પોતાની જાતને ઘસીને માનવજીવનને ઉપયોગી થાય છે. તેઓનાં કોમળ હદયમાંથી હંમેશા ઠંડક અને શાંતિ મળે છે તેવાં જ સંતો વિષે આપણે જાણીએ. દાણીધારની જગ્યા બાંધવા પોતાનાં શિષ્ય નાથજીને આદેશ આપનાર મહાન સંતશ્રી પ્યારેરામજીબાપુ છે. તેઓએ અસંખ્ય જીવને તાર્યા છે. દાણીધારે શ્રી નાથજીદાદાનાં બેસણા છે. તેની સાથે પોતાનાં ગુરૂભાઈ શ્રી ગંગારામ અવધુત અને મોતીરામ(સ્વાન) છે. જયારે માણસોને એક ગામથી બીજા ગામે જવા માટે આખો દિવસ વિતી જતો હોય, ઝડપી વાહન વ્યવહારની સગવળ ના હોય, અંતરિયાત વિસ્તારમાં પીવા માટે પાણી કે જમવા માટે રોટલીનો એક ટુકડો પણ મળવો મુશ્કેલ હોય તેવે સમયે આજુબાજુનાં ગામમાંથી કાવડ ફેરવીને રોટલા લઈ આવી ને ભુખ્યાને ભોજન અને તરસ્યાઓને પાણી આપીને સેવા કરનાર મહાન સંતો સામે આજે મસ્તક જુકી જાય છે.